

**Қазақстан Республикасы Үкіметінің 2007 жылғы 6 қарашадағы N 1039 қаулысына өзгерістер мен толықтырулар енгізу туралы**

Қазақстан Республикасы Үкіметінің 2008 жылғы 4 мамырдағы N 409 Қаулысы

      Қазақстан Республикасының Үкіметі  **ҚАУЛЫ ЕТЕДІ** :   
      1. "Қазақстан Республикасының әлеуметтік-экономикалық дамуының тұрақтылығын қамтамасыз ету жөніндегі бірінші кезектегі іс-қимылдар жоспарын бекіту туралы" Қазақстан Республикасы Үкіметінің 2007 жылғы 6 қарашадағы N 1039  қаулысына (Қазақстан Республикасының ПҮАЖ-ы, 2007 ж., N 42, 489-құжат) мынадай өзгерістер мен толықтырулар енгізілсін:   
      1) көрсетілген қаулымен бекітілген Қазақстан Республикасының әлеуметтік-экономикалық дамуының тұрақтылығын қамтамасыз ету жөніндегі бірінші кезектегі іс-қимылдар жоспарында (бұдан әрі - Жоспар):   
      "Ағымдағы жағдайды талдау. Мақсат және міндеттер" деген 1-бөлімде:

      он үшінші абзацтың 3) тармақшасы мынадай редакцияда жазылсын:   
      "3) агроөнеркәсіптік кешен субъектілеріне кредит беру";   
      "Мақсатқа қол жеткізу және қойылған міндеттерді іске асыру тетіктері" деген 2-бөлімде:

      2-тармақтың атауындағы "Ірі перспективалық инвестициялық жобаларды және" деген сөздер алынып тасталсын;

      2-тармақтың үшінші, төртінші, бесінші, алтыншы және жетінші абзацтары алынып тасталсын;

      мынадай мазмұндағы 2-1-тармақпен толықтырылсын:   
      "2-1. Елдің азық-түлік нарығындағы тұрақтылықты қамтамасыз ету   
      Елдің азық-түлік нарығындағы тұрақтылықты қамтамасыз ету үшін "Қазына" ОДҚ" АҚ агроөнеркәсіптік кешен субъектілеріне (бұдан әрі - АӨК) кредит беру үшін орналастырылатын қаражатты мақсатты пайдалану шарттарында депозиттерді ЕДБ-да орналастыратын болады.   
      Екінші деңгейдегі банктердегі депозиттер ЕДБ қаражатын орналастырған сәттен бастап 14 айға дейінгі мерзімде орналастырылатын болады.   
      Осы бағдарлама бойынша мынадай:   
      кең және жан-жақты таратылған филиалдық желілері;   
      АӨК субъектілеріне кредит беру саласында жұмыс тәжірибесі бар;   
      қаражатты іске асыру және орналастыру үшін жеткілікті персоналы болатын;   
      қаржы нарығы мен қаржы ұйымдарын қадағалау жөніндегі уәкілетті органның пруденциалдық нормативтерін, Қазақстандық қор биржасының талаптарын сақтайтын;   
      қаржылық жағдайы тұрақты банктермен жұмыс жүргізіледі.   
      ЕДБ арасында қаражатты орналастыру көлемі АӨК-нің басым субъектілері бойынша ашық кредиттік желілерінің болуына және әрбір банкке арналған лимитке байланысты әрбір банк үшін жеке айқындалатын болады.   
      Агент-банктер осы бағдарламаны іске асыру барысы туралы ай сайын "Қазына" ОДҚ" АҚ-ға есеп береді.   
      Қарыз алушы үшін түпкі ставка жылына 16%-дан аспауға тиіс.   
      Жоғарыда көрсетілген іс-шараларды іске асыру үшін бөлінетін қаражатты нысаналы және тиімді пайдалануды қамтамасыз ету үшін "Қазына" ОДҚ" АҚ мен ЕДБ арасында тиісті шарттар жасалатын болады. Осы операциялар барысында ЕДБ-ға түсетін қаражат АӨК субъектілерін қаржыландыру үшін пайдаланылуы тиіс, бұл ретте ақ қант, өсімдік майы, жеміс-көкөніс және жеміс өнімдерін, ет, сүт өндірумен және қайта өңдеумен айналысатын кәсіпорындарға басымдылық берілетін болады.   
      Елдің азық-түлік қауіпсіздігін барынша қамтамасыз ету мақсатында Қазақстан Республикасы Ауыл шаруашылығы министрлігі ЕДБ-мен, салалық одақтармен, қауымдастықтармен және өзге де қоғамдық бірлестіктермен бірлесіп, қаржыландыру үшін ұсынылатын АӨК субъектілерінің тізбесі бойынша ұсыныстар әзірлейтін болады.   
      Тұтастай алғанда осы міндеттерді орындау елдің азық-түлік қауіпсіздігін күшейтуге, ішкі қажеттіліктегі импорт үлесін азайтуға және азық-түлік нарығын импорттық экспансия тәуелділігінен арылтуға мүмкіндік береді.";   
      2) көрсетілген қаулымен бекітілген Жоспарды іске асыру бойынша іс-шаралар жоспарында:

      2-бөлімнің тақырыбындағы "ірі перспективалық инвестициялық жобаларды және" деген сөздер алынып тасталсын;   
      реттік нөмірі 5-жол алынып тасталсын;   
      мынадай мазмұндағы 2-1-бөліммен толықтырылсын:   
"

|  |  |  |  |  |  |  |
| --- | --- | --- | --- | --- | --- | --- |
| 2-1. Елдің азық-түлік нарығындағы тұрақтылықты қамтамасыз ету | | | | | | |
| 6-4 | АӨК субъекті-   лерін қаржы-   ландыру жөнін-   дегі қаражатты   негізді орна-   ластыру шарт-   тарын жасасу | "Қазына   "ОДҚ" АҚ   мен ЕДБ   арасында   тиісті   шарттар   жасасу | "Қазына   "ОДҚ" АҚ,   ЕДБ   (келісім   бойынша) | 2008   жылғы   сәуір -   мамыр | Талап   етілмейді |  |
| 6-5 | АӨК субъекті-   леріне ЕДБ-нің   кредит беруі | Кредит-   тік   шарттар | ЕДБ   (келісім   бойынша) | 2008   жылғы   1 шілде-   ге дейін | "Қазына   "ОДҚ" АҚ-   ның келі-   сілген   депозит-   тері   шеңберін-   де | "Қа-   зына   "ОДҚ"   АҚ-   ның   қара-   жаты |
| 6-6 | ЕДБ-нің қара-   жатын пайдала-   ну мониторингі | "Қазына   "ОДҚ"   АҚ-на   есеп | ЕДБ   (келісім   бойынша) | Ай сайын |  |  |

                                                               ";

      3) көрсетілген қаулымен бекітілген Жоспарды іске асыру жөніндегі ұсынылатын іс-шаралар жоспарында:   
      мынадай мазмұндағы 1-1-бөліммен толықтырылсын:   
"

|  |  |  |  |  |  |  |
| --- | --- | --- | --- | --- | --- | --- |
| 1-1. Елдің азық-түлік нарығындағы тұрақтылықты қамтамасыз ету | | | | | | |
| 6-1 | Қаржыландыру   үшін ұсыныла-   тын АӨК   субъектілері-   нің тізбесін   қалыптастыру | АӨК   субъек-   тілері-   нің   тізбесі | АШМ, ЕДБ   (келісім   бойынша),   қауымдас-   тық,   одақтар   (келісім   бойынша) | 2008   жылғы   сәуір | Талап   етілмейді |  |

                                                               ";   
      Ескертпе мынадай мазмұндағы жолмен толықтырылсын:   
      "АШМ - Қазақстан Республикасы Ауыл шаруашылығы министрлігі".

      2. Осы қаулы қол қойылған күнінен бастап қолданысқа енгізіледі.

*Қазақстан Республикасының*   
*Премьер-Министрі                                    К.Мәсімов*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК